กฎกระทรวงกฎกระทรวงให้ใช้บังคับผังเมืองรวมสมุทรปราการ(ฉบับที่ ๓)พ.ศ.๒๕๔๘[๑] อาศัยอำนาจตามความในมาตรา ๕ แห่งพระราชบัญญัติการผังเมืองพ.ศ. ๒๕๑๘ และมาตรา ๒๖ วรรคหนึ่ง และวรรคสาม แห่งพระราชบัญญัติการผังเมือง พ.ศ. ๒๕๑๘ซึ่งแก้ไขเพิ่มเติมโดยพระราชบัญญัติการผังเมือง (ฉบับที่ ๓) พ.ศ. ๒๕๓๕ อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๕ มาตรา ๓๖ มาตรา ๔๘ มาตรา ๔๙ และมาตรา ๕๐ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายรัฐมนตรีว่าการกระทรวงมหาดไทยออกกฎกระทรวงไว้ ดังต่อไปนี้ข้อ ๑ ให้ยกเลิกความในวรรคหนึ่งของข้อ ๗ แห่งกฎกระทรวงให้ใช้บังคับผังเมืองรวมสมุทรปราการพ.ศ. ๒๕๔๔ และให้ใช้ความต่อไปนี้แทนข้อ ๗ ที่ดินประเภทที่อยู่อาศัยหนาแน่นน้อย ให้ใช้ประโยชน์ที่ดินเพื่อการอยู่อาศัยสถาบันราชการ การสาธารณูปโภคและสาธารณูปการเป็นส่วนใหญ่ สำหรับการใช้ประโยชน์ที่ดินเพื่อกิจการอื่นให้ใช้ได้ไม่เกินร้อยละสิบของที่ดินประเภทนี้ในแต่ละบริเวณข้อ ๒ ให้ยกเลิกความในวรรคหนึ่งของข้อ ๘ แห่งกฎกระทรวงให้ใช้บังคับผังเมืองรวมสมุทรปราการพ.ศ. ๒๕๔๔ และให้ใช้ความต่อไปนี้แทนข้อ ๘ ที่ดินประเภทที่อยู่อาศัยหนาแน่นปานกลาง ให้ใช้ประโยชน์ที่ดินเพื่อการอยู่อาศัยสถาบันราชการ การสาธารณูปโภคและสาธารณูปการเป็นส่วนใหญ่ สำหรับการใช้ประโยชน์ที่ดินเพื่อกิจการอื่นให้ใช้ได้ไม่เกินร้อยละสิบของที่ดินประเภทนี้ในแต่ละบริเวณข้อ ๓ ให้ยกเลิกความในวรรคหนึ่งของข้อ ๙ แห่งกฎกระทรวงให้ใช้บังคับผังเมืองรวมสมุทรปราการพ.ศ. ๒๕๔๔ และให้ใช้ความต่อไปนี้แทนข้อ ๙ ที่ดินประเภทที่อยู่อาศัยหนาแน่นมาก ให้ใช้ประโยชน์ที่ดินเพื่อการอยู่อาศัยสถาบันราชการ การสาธารณูปโภคและสาธารณูปการเป็นส่วนใหญ่ สำหรับการใช้ประโยชน์ที่ดินเพื่อกิจการอื่นให้ใช้ได้ไม่เกินร้อยละสิบของที่ดินประเภทนี้ในแต่ละบริเวณข้อ ๔ ให้ยกเลิกความในข้อ ๑๐ แห่งกฎกระทรวงให้ใช้บังคับผังเมืองรวมสมุทรปราการพ.ศ. ๒๕๔๔ และให้ใช้ความต่อไปนี้แทนข้อ ๑๐ ที่ดินประเภทพาณิชยกรรม ให้ใช้ประโยชน์ที่ดินเพื่อพาณิชยกรรมการอยู่อาศัย สถาบันราชการ การสาธารณูปโภคและสาธารณูปการเป็นส่วนใหญ่ สำหรับการใช้ประโยชน์ที่ดินเพื่อกิจการอื่นให้ใช้ได้ไม่เกินร้อยละสิบของที่ดินประเภทนี้ในแต่ละบริเวณที่ดินประเภทนี้ยกเว้นในบริเวณตามวรรคสาม ห้ามใช้ประโยชน์ที่ดินเพื่อกิจการตามที่กำหนดดังต่อไปนี้(๑) โรงงานทุกจำพวกตามกฎหมายว่าด้วยโรงงาน เว้นแต่โรงงานตามประเภทชนิด และจำพวกที่กำหนดให้ดำเนินการได้ตามบัญชีท้ายกฎกระทรวงนี้ และโรงงานบำบัดน้ำเสียรวมของชุมชน(๒) สถานที่บรรจุก๊าซ สถานที่เก็บก๊าซ และห้องบรรจุก๊าซตามกฎหมายว่าด้วยการบรรจุก๊าซปิโตรเลียมเหลวแต่ไม่หมายความรวมถึงสถานีบริการ ร้านจำหน่ายก๊าซ สถานที่ใช้ก๊าซ และสถานที่จำหน่ายอาหารที่ใช้ก๊าซ(๓) สถานที่ที่ใช้ในการเก็บน้ำมันเชื้อเพลิงเพื่อจำหน่ายที่ต้องขออนุญาตตามกฎหมายว่าด้วยการควบคุมน้ำมันเชื้อเพลิงเว้นแต่เป็นสถานีบริการน้ำมันเชื้อเพลิง(๔) เลี้ยงม้า โค กระบือ สุกร แพะ แกะ ห่าน เป็ดไก่ งู หรือสัตว์ป่าตามกฎหมายว่าด้วยการสงวนและคุ้มครองสัตว์ป่า เพื่อการค้า(๕) สุสานและฌาปนสถานตามกฎหมายว่าด้วยสุสานและฌาปนสถานเว้นแต่เป็นการก่อสร้างแทนสุสานหรือฌาปนสถานที่มีอยู่เดิม(๖) จัดสรรที่ดินเพื่อประกอบอุตสาหกรรม(๗) คลังสินค้า(๘) โรงฆ่าสัตว์(๙) ไซโลเก็บผลิตผลทางการเกษตร(๑๐) กำจัดมูลฝอย(๑๑) ซื้อขายเศษวัสดุที่ดินประเภทนี้ในบริเวณหมายเลข ๔.๑ ให้ใช้ประโยชน์ที่ดินเพื่อพาณิชยกรรมการอยู่อาศัยสถานที่เก็บสินค้าซึ่งใช้เป็นที่เก็บพักหรือขนถ่ายสินค้าหรือสิ่งของเพื่อประโยชน์ทางการค้าหรืออุตสาหกรรมการบริการเกี่ยวกับการขนถ่ายสินค้าหรือการขนส่งโดยอากาศยาน โรงงานลำดับที่ ๓๖ (๑)ลำดับที่ ๓๙ ลำดับที่ ๕๑ ลำดับที่ ๕๒ (๔) ลำดับที่ ๕๓ (๔) (๕) (๘) ลำดับที่ ๖๔ (๑)ลำดับที่ ๖๙ ลำดับที่ ๘๑ (๑) (๒) (๓) ลำดับที่ ๘๒ ลำดับที่ ๘๓ ลำดับที่ ๘๔ (๑) (๒)(๓) (๔) (๕) และลำดับที่ ๙๑ (๑) ตามกฎหมายว่าด้วยโรงงาน สถาบันราชการ และการสาธารณูปโภคหรือสาธารณูปการเป็นส่วนใหญ่สำหรับการใช้ประโยชน์ที่ดินเพื่อกิจการอื่น ให้ใช้ได้ไม่เกินร้อยละสิบของที่ดินบริเวณนี้ที่ดินในบริเวณตามวรรคสาม ห้ามใช้ประโยชน์เพื่อกิจการตามที่กำหนดดังต่อไปนี้(๑) โรงงานทุกจำพวกตามกฎหมายว่าด้วยโรงงาน เว้นแต่โรงงานตามประเภทชนิด และจำพวกที่กำหนดให้ดำเนินการได้ตามบัญชีท้ายกฎกระทรวงนี้ โรงงานผลิตเครื่องมือหรือเครื่องใช้เกี่ยวกับนัยน์ตาหรือการวัดสายตา เลนส์ เครื่องมือหรือเครื่องใช้ที่ใช้แสงเป็นอุปกรณ์ในการทำงานหรือเครื่องอัดสำเนาด้วยการถ่ายภาพและโรงงานบำบัดน้ำเสียรวมของชุมชน(๒) เลี้ยงม้า โค กระบือ สุกร แพะ แกะ ห่าน เป็ดไก่ งู หรือสัตว์ป่าตามกฎหมายว่าด้วยการสงวนและคุ้มครองสัตว์ป่า เพื่อการค้า(๓) สุสานและฌาปนสถานตามกฎหมายว่าด้วยสุสานและฌาปนสถานเว้นแต่เป็นการก่อสร้างแทนสุสานหรือฌาปนสถานที่มีอยู่เดิม(๔) กำจัดมูลฝอย(๕) ซื้อขายเศษวัสดุการใช้ประโยชน์ที่ดินประเภทนี้ริมฝั่งแม่น้ำ คลองหรือแหล่งน้ำสาธารณะ ให้มีที่ว่างตามแนวขนานริมฝั่งแม่น้ำ คลอง หรือแหล่งน้ำสาธารณะไม่น้อยกว่า ๖ เมตร เว้นแต่เป็นการก่อสร้างเพื่อการคมนาคมทางน้ำ หรือการสาธารณูปโภคข้อ ๕ให้ยกเลิกความในวรรคหนึ่งของข้อ ๑๑ แห่งกฎกระทรวงให้ใช้บังคับผังเมืองรวมสมุทรปราการพ.ศ. ๒๕๔๔ และให้ใช้ความต่อไปนี้แทนข้อ ๑๑ ที่ดินประเภทอุตสาหกรรมและคลังสินค้า ให้ใช้ประโยชน์ที่ดินเพื่ออุตสาหกรรมและคลังสินค้าการสาธารณูปโภคและสาธารณูปการเป็นส่วนใหญ่ สำหรับการใช้ประโยชน์ที่ดินเพื่อกิจการอื่นให้ใช้ได้ไม่เกินร้อยละสิบของที่ดินประเภทนี้ในแต่ละบริเวณข้อ ๖ ให้ยกเลิกความในวรรคหนึ่งของข้อ ๑๒ แห่งกฎกระทรวงให้ใช้บังคับผังเมืองรวมสมุทรปราการพ.ศ. ๒๕๔๔ และให้ใช้ความต่อไปนี้แทนข้อ ๑๒ ที่ดินประเภทชนบทและเกษตรกรรม ให้ใช้ประโยชน์ที่ดินเพื่อเกษตรกรรมหรือเกี่ยวข้องกับเกษตรกรรมสถาบันราชการ การสาธารณูปโภคและสาธารณูปการเป็นส่วนใหญ่ สำหรับการใช้ประโยชน์ที่ดินเพื่อกิจการอื่นให้ใช้ได้ไม่เกินร้อยละสิบของที่ดินประเภทนี้ในแต่ละบริเวณข้อ ๗ ให้ยกเลิกความในวรรคหนึ่งของข้อ ๑๓ แห่งกฎกระทรวงให้ใช้บังคับผังเมืองรวมสมุทรปราการพ.ศ. ๒๕๔๔ และให้ใช้ความต่อไปนี้แทนข้อ ๑๓ ที่ดินประเภทอนุรักษ์ชนบทและเกษตรกรรม ให้ใช้ประโยชน์ที่ดินเพื่อเกษตรกรรมหรือเกี่ยวข้องกับเกษตรกรรมสถาบันราชการ การสาธารณูปโภคและสาธารณูปการเป็นส่วนใหญ่สำหรับการใช้ประโยชน์ที่ดินเพื่อกิจการอื่นให้ใช้ได้ไม่เกินร้อยละห้าของที่ดินประเภทนี้ในแต่ละบริเวณข้อ ๘ ให้เพิ่มความต่อไปนี้เป็นข้อ ๑๗/๑ ของกฎกระทรวงให้ใช้บังคับผังเมืองรวมสมุทรปราการพ.ศ. ๒๕๔๔ข้อ ๑๗/๑ ให้โรงงานซึ่งประกอบกิจการอยู่ในปัจจุบันดังต่อไปนี้ขยายพื้นที่โรงงานเฉพาะพื้นที่ที่ใช้ในการผลิตได้อีกไม่เกินหนึ่งเท่าของพื้นที่โรงงานเดิมที่ใช้ในการผลิต(๑) โรงงานที่ได้รับอนุญาตให้ประกอบกิจการอยู่ก่อนวันที่กฎกระทรวงฉบับที่ ๑๗๓ (พ.ศ. ๒๕๓๗) ออกตามความในพระราชบัญญัติการผังเมืองพ.ศ. ๒๕๑๘ ใช้บังคับ(๒) โรงงานที่ได้รับอนุญาตให้ประกอบกิจการระหว่างที่กฎกระทรวงฉบับที่ ๑๗๓ (พ.ศ. ๒๕๓๗) ออกตามความในพระราชบัญญัติการผังเมืองพ.ศ. ๒๕๑๘ ใช้บังคับ และตั้งอยู่ในพื้นที่ที่กำหนดตามข้อ ๑๗/๒พื้นที่โรงงานที่ขยายต้องเป็นพื้นที่ในที่ดินแปลงเดียวกันหรือติดต่อกันกับที่ดินอันเป็นที่ตั้งของโรงงานเดิมซึ่งเจ้าของโรงงานเป็นผู้ถือกรรมสิทธิ์หรือมีสิทธิครอบครองในที่ดินก่อนวันที่กฎกระทรวงฉบับที่ ๑๗๓ (พ.ศ. ๒๕๓๗) ออกตามความในพระราชบัญญัติการผังเมือง พ.ศ. ๒๕๑๘ ใช้บังคับในกรณีโรงงานตาม(๑) หรือก่อนวันที่กฎกระทรวงนี้ใช้บังคับ ในกรณีโรงงานตาม (๒)การขยายพื้นที่โรงงานตามวรรคหนึ่งไม่ใช้บังคับกับโรงงานลำดับที่๔๒ (๑) และ (๒) ลำดับที่ ๔๓ (๑) และ (๒) ลำดับที่ ๔๔ ลำดับที่ ๔๕ (๑) และ (๒) ลำดับที่๔๘ (๔) ลำดับที่ ๔๙ ลำดับที่ ๕๐ (๔) ลำดับที่ ๘๙ ลำดับที่ ๙๑ (๒) และลำดับที่ ๙๙ ตามกฎหมายว่าด้วยโรงงานและไม่นับรวมอยู่ในอัตราร้อยละของการใช้ประโยชน์ที่ดินเพื่อกิจการอื่นในการใช้ประโยชน์ที่ดินแต่ละประเภทข้อ ๙ ให้เพิ่มความต่อไปนี้เป็นข้อ ๑๗/๒ ของกฎกระทรวงให้ใช้บังคับผังเมืองรวมสมุทรปราการพ.ศ. ๒๕๔๔ข้อ ๑๗/๒ การขยายพื้นที่โรงงานตามข้อ ๑๗/๑ วรรคหนึ่ง(๒) ให้กระทำเฉพาะที่ดินในบริเวณดังต่อไปนี้(๑) บริเวณหมายเลข ๑.๑ เฉพาะพื้นที่ดังนี้ด้านเหนือ จดเส้นขนานระยะ๓,๐๐๐ เมตร กับศูนย์กลางทางหลวงแผ่นดินหมายเลข ๓๔ (ถนนบางนา- ตราด)ด้านตะวันออก จดคลองจระเข้ใหญ่ฝั่งตะวันตก และคลองสาระหงษ์ฝั่งตะวันตกด้านใต้ จดเส้นขนานระยะ๑,๐๐๐ เมตร กับศูนย์กลางทางหลวงแผ่นดินหมายเลข ๓๔ (ถนนบางนา- ตราด)ด้านตะวันตก จดถนนสายบึงปลาเหม็น- อ่อนนุช (วัดศรีวารีน้อย) ฟากตะวันออก(๒) บริเวณหมายเลข ๑.๒๒ เฉพาะพื้นที่ดังนี้ด้านเหนือ จดแนวเขตนิคมอุตสาหกรรมบางปูด้านตะวันออก จดแนวเขตนิคมอุตสาหกรรมบางปูด้านใต้ จดแนวเขตนิคมอุตสาหกรรมบางปูด้านตะวันตก จดคลองท้ายสลัดฝั่งตะวันออก(๓) บริเวณหมายเลข ๒.๓ เฉพาะพื้นที่ดังนี้ด้านเหนือ จดคลองสำโรงฝั่งใต้ด้านตะวันออก จดเส้นขนานระยะ๒,๓๐๐ เมตร กับศูนย์กลางทางหลวงแผ่นดินหมายเลข ๓๒๕๖ (ถนนตำหรุ- บางพลี)ด้านใต้ จดทางหลวงแผ่นดินหมายเลข๓๒๖๘ (ถนนเทพารักษ์) ฟากเหนือด้านตะวันตก จดคลองบางแก้วใหญ่ฝั่งตะวันออก(๔) บริเวณหมายเลข๒.๙ เฉพาะพื้นที่ดังนี้(๔.๑) ด้านเหนือ จดคลองสำโรงฝั่งใต้ด้านตะวันออก จดทางหลวงแผ่นดินหมายเลข๓๓๔๔ (ถนนศรีนครินทร์) ฟากตะวันตกด้านใต้ จดทางหลวงแผ่นดินหมายเลข๓๒๖๘ (ถนนเทพารักษ์) ฟากเหนือด้านตะวันตก จดเส้นขนานระยะ๑,๓๐๐ เมตร กับศูนย์กลางทางหลวงแผ่นดินหมายเลข ๓ (ถนนสุขุมวิท)(๔.๒) ด้านเหนือ จดทางหลวงแผ่นดินหมายเลข๓๒๖๘ (ถนนเทพารักษ์) ฟากใต้ด้านตะวันออก จดทางหลวงแผ่นดินหมายเลข๓๓๔๔ (ถนนศรีนครินทร์) ฟากตะวันตกด้านใต้ จดเส้นขนานระยะ๒๐๐ เมตร กับศูนย์กลางทางหลวงแผ่นดินหมายเลข ๓๒๖๘ (ถนนเทพารักษ์)ด้านตะวันตก จดเส้นขนานระยะ๑,๓๐๐ เมตร กับศูนย์กลางทางหลวงแผ่นดินหมายเลข ๓ (ถนนสุขุมวิท)(๕) บริเวณหมายเลข ๒.๑๐ เฉพาะพื้นที่ดังนี้(๕.๑) ด้านเหนือ จดคลองสำโรงฝั่งใต้ด้านตะวันออก จดคลองบางปิ้งฝั่งตะวันตกด้านใต้ จดทางหลวงแผ่นดินหมายเลข๓๒๖๘ (ถนนเทพารักษ์) ฟากเหนือด้านตะวันตก จดทางหลวงแผ่นดินหมายเลข๓๓๔๔ (ถนนศรีนครินทร์) ฟากตะวันออก(๕.๒) ด้านเหนือ จดทางหลวงแผ่นดินหมายเลข๓๒๖๘ (ถนนเทพารักษ์) ฟากใต้ด้านตะวันออก จดคลองบางปิ้งฝั่งตะวันตกด้านใต้ จดเส้นขนานระยะ๒๐๐ เมตร กับศูนย์กลางทางหลวงแผ่นดินหมายเลข ๓๒๖๘ (ถนนเทพารักษ์)ด้านตะวันตก จดทางหลวงแผ่นดินหมายเลข๓๓๔๔ (ถนนศรีนครินทร์) ฟากตะวันออก(๖) บริเวณหมายเลข ๒.๑๒ เฉพาะพื้นที่ดังนี้ด้านเหนือ จดทางหลวงแผ่นดินหมายเลข๓๒๖๘ (ถนนเทพารักษ์) ฟากใต้ด้านตะวันออก จดเส้นขนานระยะ๒,๓๐๐ เมตร กับศูนย์กลางทางหลวงแผ่นดินหมายเลข ๓๒๕๖ (ถนนตำหรุ- บางพลี)ด้านใต้ จดเส้นขนานระยะ๒๐๐ เมตร กับศูนย์กลางทางหลวงแผ่นดินหมายเลข ๓๒๖๘ (ถนนเทพารักษ์)ด้านตะวันตก จดคลองบางแก้วใหญ่ฝั่งตะวันออก(๗) บริเวณหมายเลข ๒.๑๔ เฉพาะพื้นที่ดังนี้ด้านเหนือ จดคลองสกัดเจ็ดสิบห้าฝั่งใต้ด้านตะวันออก จดคลองเจริญราษฎร์(พ่อเฒ่า) ฝั่งตะวันตกด้านใต้ จดคลองสกัดร้อยฝั่งเหนือด้านตะวันตก จดคลองบางกะสีฝั่งตะวันออก และคลองโก่งประทุน ฝั่งตะวันออก(๘) บริเวณหมายเลข ๔.๑ เฉพาะพื้นที่ดังนี้ด้านเหนือ จดแนวเขตผังเมืองรวมด้านเหนือซึ่งเป็นเส้นแบ่งเขตการปกครองระหว่างจังหวัดสมุทรปราการกับกรุงเทพมหานครด้านตะวันออก จดคลองลาดกระบังฝั่งตะวันตกด้านใต้ จดทางหลวงแผ่นดินหมายเลข๓๔ (ถนนบางนา - ตราด) ฟากเหนือด้านตะวันตก จดคลองชวดลากข้าวฝั่งตะวันออก คลองบัวลอยฝั่งตะวันออก และคลองสาธารณะไม่ปรากฏชื่อ ฝั่งตะวันออกให้ไว้ณ วันที่ ๒๖ กรกฎาคม พ.ศ. ๒๕๔๘พลตำรวจเอกชิดชัย วรรณสถิตย์รัฐมนตรีว่าการกระทรวงมหาดไทยหมายเหตุ:- เหตุผลในการประกาศใช้กฎกระทรวงฉบับนี้ คือ โดยที่เป็นการสมควรแก้ไขเพิ่มเติมข้อกำหนดเกี่ยวกับการใช้ประโยชน์ที่ดินตามที่กำหนดไว้ในกฎกระทรวงให้ใช้บังคับผังเมืองรวมสมุทรปราการ พ.ศ. ๒๕๔๔เพื่อห้ามการใช้ประโยชน์ที่ดินเพื่อกิจการกำจัดมูลฝอยในที่ดินประเภทพาณิชยกรรม บริเวณหมายเลข๔.๑ และเพื่อแก้ไขอัตราส่วนการใช้ประโยชน์ที่ดินเพื่อกิจการอื่นเป็นรายบริเวณ ในที่ดินประเภทที่อยู่อาศัยหนาแน่นน้อยที่ดินประเภทที่อยู่อาศัยหนาแน่นปานกลาง ที่ดินประเภทที่อยู่อาศัยหนาแน่นมาก ที่ดินประเภทพาณิชยกรรมที่ดินประเภทอุตสาหกรรมและคลังสินค้า ที่ดินประเภทชนบทและเกษตรกรรม และที่ดินประเภทอนุรักษ์ชนบทและเกษตรกรรมรวมทั้งเพื่อให้โรงงานที่ได้รับอนุญาตให้ประกอบกิจการก่อนวันที่กฎกระทรวงให้ใช้บังคับผังเมืองรวมสมุทรปราการพ.ศ. ๒๕๔๔ ใช้บังคับ สามารถขยายพื้นที่โรงงานเฉพาะที่ใช้ในการผลิตได้ตามหลักเกณฑ์และเงื่อนไขที่กำหนดจึงจำเป็นต้องออกกฎกระทรวงนี้ฐิติพงษ์/ผู้จัดทำ๑๐สิงหาคม ๒๕๔๘[๑]ราชกิจจานุเบกษา เล่ม ๑๒๒/ตอนที่ ๖๓ ก/หน้า ๓/๔ สิงหาคม ๒๕๔๘